ஐந்தில் வளையாதது ஐம்பதில் வளையாது என்பார்கள். இளம் வயதில் நம் மனதில் பதியும் ஒவ்வொரு விசயமும் பசுமரத்தாணி போல் ஆயுட் காலம் முழுதும் நினைவில் இருக்கும். இந்த பருவத்தில் சிறுவர்கள் தங்கள் பெற்றோர்களை விட பள்ளி ஆசிரியர்களுடனே அதிக நேரத்தை செலவிடுகின்றனர். பெற்றோர்கள் தங்கள் பிள்ளைகளுக்கு நல்லுபதேசங்களை கூறினாலும் பள்ளியில் ஆசிரியர்களிடமும், சக நண்பர்களிடமும் அவர்கள் கற்றுக்கொள்வதுதான் அவர்களது குணாதிசயங்களை பெரும்பாலும் முடிவு செய்கிறது.